EVALVACIJA

PRIPRAVA: VOZILA
SKUPINA, STAROST: ČMRLJI, 1-3 LET

[bookmark: _GoBack]	Dejavnosti v spletni igralnici (učilnici) so se navezovale na mesečni sklop »VOZILA«, ki je v vrtcu »učna priprava«, izvajamo jo dlje časa. Večina objavljenih elementov v spletni učilnici je običajno namenjena staršem naših otrok, zato sem jih v skupini izvajala le nekaj (pesmi, pobarvanke, kviz, Drag & Drop), individualno in le za potrebe tega seminarja. Ob tem sem sledila začrtanim ciljem, da otroci spoznavajo osnovne barve, sodelujejo v procesu komunikacije z vzgojiteljem, ob pesmi doživljajo ritem besed, glasbe, … Največji odziv je imela pesem iz povezave, saj so otroci glasno vzklikali »še, še«.
	Ostale zapisane dejavnosti v pripravi smo izvedli znotraj skupine brez uporabe računalnika in elementov spletnih učilnic. 
	Kot vzgojitelj otrok v vrtcu menim, da so dejavnosti v spletni učilnici smiselne predvsem za starše otrok vključenih v vrtec. Preko spletnih igralnic jih obveščamo o dogajanju v skupini preko fotografij in obvestil. Sedaj bom vsekakor lahko dodala še kakšno drugačno dejavnost. Izobraževanje mi je prineslo veliko novih izkušenj, čeprav menim, da je bilo strnjeno v (pre)kratek časovni okvir.

